|  |  |
| --- | --- |
| **Hajdúszoboszlói Polgármesteri Hivatal****Igazgatási Iroda/ Egészségügyi, Szociális Igazgatás**4200 Hajdúszoboszló, Hősök tere 1.Telefon: 52/557-338, Fax: 52/361-650 | …………………………………….....kódszám |

|  |  |  |
| --- | --- | --- |
| Ügyiratszám:22515 -1/2018.(A 2018. szeptember 02-i Képviselő-testületi ülés jegyzőkönyvének melléklete) | Ügyintéző: | Kunkliné Dede Erika irodavezető-helyettes |
| Ellenőrizte: | Jegyző |
| Megtárgyalja: (bizottságok megnevezése) | Igazgatási, Nevelési, Egészségügyi, Szociális Bizottság |

ELŐTERJESZTÉS

gyermekek átmeneti otthona szolgáltatásának biztosítása, helyettes szülői hálózattal

**Tisztelt Képviselő-testület!**

**Tisztelt Bizottságok!**

Magyarországhelyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 8. pontja alapján helyben biztosítható közfeladatok körében ellátandó helyi önkormányzati feladatnak minősülnek a gyermekjóléti szolgáltatások és ellátások. A gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 94. § (3) bekezdés b) pontja alapján az a települési önkormányzat, amelynek területén 20.000-nél több állandó lakos él, köteles gondoskodni a gyermekek átmenti otthonában biztosított személyes gondoskodást nyújtó gyermekjóléti alapellátásról.

A fenti rendelkezéseknek és feladatellátási kötelezettségének Hajdúszoboszló Város Önkormányzata hosszú évek óta nem tud és nem, tesz eleget. Az önkormányzatot törvényességi felügyeleti eljárás keretében a Hajdú-Bihar Megyei Kormányhivatal szakmai segítségnyújtással, valamint jelen esetben már törvényességi felhívás keretében kéri a Tisztelt Képviselő-testületet, hogy a jogsértő állapot megszüntetése érdekében tegyen intézkedéseket és gondoskodjon a gyermekek átmeneti otthona működtetéséről, 2018. augusztus 10-ig. Határidő hosszabbítási kérelmünket a fenti hivatal helyben hagyta, az új határidő: 2018. szeptember 15.

A területhez tartozó szakbizottság, a hivatal szakirodája jegyző úr egyetértésével, többszöri próbálkozásokat tettek arra vonatkozóan, hogy e feladat ellátását – mint azt minden évben a gyermekjóléti és gyermekvédelmi feladatok átfogó értékelésénél a döntéshozók elfogadtak – feladat-ellátási szerződés útján, jogszabályoknak megfelelően kívánják megoldani. Ezen próbálkozásaink sorra kudarcot vallottak, elsősorban azért mert kevés település számára kötelező feladat a gyermekek átmeneti otthonának biztosítása, másrészt kapacitás hiányra hivatkozással utasították el kérésünket.

A kötelezettségünket előíró Gyvt. 48. § (1) bekezdése alapján a gyermekek átmeneti gondozása megszervezhető helyettes szülői hálózat működtetésével is. Jelenleg a jogszabályoknak megfelelően „kiképzett” helyettes szülő nincs a városban, valamint belátható időn belül, tanfolyam sem indul e tárgyban. Javasoljuk ezért, ideiglenes megoldásként, a városban élő szabad férőhely kapacitású, nevelő szülő bevonását. Felvettük a kapcsolatot a Hajdú-Bihar Megyei Gyermekvédelmi Igazgatóság és Területi Gyermekvédelmi Szakszolgálattal, mint nevelőszülői hálózatot működtetővel. A nevelőszülői hálózatot működtető, hozzájárul ahhoz, hogy egyik nevelőszülő, melynek szabad férőhelye van, gyermekek ellátása kapcsán, engedélyt kapjon arra, hogy külön megállapodás keretében, helyettes szülői feladatokat lásson el Hajdúszoboszló Város Önkormányzatának kötelező feladata tekintetében. Mindezen cél elérése érdekében a Hajdúszoboszló Kistérségi Többcélú Társulás hozzájárulása szükséges ahhoz, hogy az általa fenntartott Hajdúszoboszlói Kistérségi Szociális, Család- és Gyermekjóléti Központ gyermekjóléti és gyermekvédelmi szolgáltató intézmény, működési engedélyének módosításával, helyettes szülői hálózat működtetőjévé váljon.

Továbbá az intézmény felhatalmazást kapjon arra, hogy a területi szakszolgáltatóval ellátási megállapodást kössön, a nevelőszülő által ellátott helyettes szülői feladatokról. A feladat ellátásban közreműködő nevelőszülő részére a 2018. évi városi költségvetésben biztosított előirányzatból javasoljuk készenléti díj biztosítását. Kihelyezett gyermek után a szülőnek térítési díj fizetési kötelezettsége van, amelynek összegét helyi rendelet fogja megállapítani.

A helyettes szülői hálózat működtetését ilyen formában ideiglenes jelleggel gondoljuk, mindeközben elindítjuk a helyettes szülői toborzást és a fent említett előirányzatból, amennyiben képzés indul helyettes szülő részére Debrecenben, szeretnénk kiképezni egy hajdúszoboszlói, jogszabályoknak megfelelő helyettes szülői házaspárt.

Kérjük a Tisztelt Képviselő-testületet az előterjesztést megtárgyalni, a határozati javaslatot elfogadni szíveskedjen.

Határozati javaslat:

1. Hajdúszoboszló Város Önkormányzatának Képviselő-testülete a Gyvt. 94. § (3) bekezdés b) pontjában előírt feladat-ellátási kötelezettségét– gyermekek átmeneti otthona működtetése – helyettes szülői hálózat működtetésével kívánja megoldani.
2. A feladat ellátása érdekében felkéri a Hajdúszoboszlói Kistérségi Többcélú Társulást (továbbiakban: Társulás), hogy támogassa a helyettes nevelőszülői hálózat működtetését biztosítani az általa fenntartott Hajdúszoboszlói Kistérségi Szociális, Család- és Gyermekjóléti Központ (székhelye: Hajdúszoboszló Kossuth u. 15.) által. Engedélyezze az intézmény működési engedélyének módosítását ezen feladat ellátására.
3. A helyettes szülői hálózat működéséhez kapcsolódó kiadások fedezetét az 1/2018. (I.25.) számú városi költségvetés 11. számú melléklet 14/M sora biztosítja. A felmerülő készenléti díj összegét Hajdúszoboszló Város Önkormányzata a Társulás részére átutalja. A készenléti díj/rendelkezésre állási díj összege nettó 25.000.-Ft/hó. Ezen plusz feladatot tartalmazó működési engedély megléte után (gyermek kihelyezése esetén ) a intézményi térítési díj összegét a rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008. (IX.18.) számú önkormányzati rendeletében állapítja meg.

Határidő: 2018. szeptember 15.

Felelős: jegyző, irodavezető-helyettes

Hajdúszoboszló, 2018. augusztus 22.

 Tisztelettel:

Kunkliné Dede Erika

irodavezető-helyettes